**Zápisnica zo zasadnutia Obecného zastupiteľstva**

**zo dňa 26. 5. 2014**

**Prítomní:** podľa prezenčnej listiny, ktorá tvorí súčasť zápisnice

Program:

1. Otvorenie a privítanie prítomných
2. Schválenie programu zasadnutia
3. Určenie overovateľov zápisnice a zapisovateľa
4. Kontrola uznesení
5. Pracovné stretnutie poslancov, poľovného združenia a futbalistov
6. Hodnotiaca správa k plneniu programového rozpočtu obce Veselé a záverečný účet obce za rok 2013
7. Informovanie o vypracovávaní projektu kanalizácie a prevzatia nájomných bytov cez ŠFRB
8. VZN o prevádzkovom poriadku pohrebiska vo Veselom
9. Rôzne
10. Diskusia
    1. Zasadnutie OZ otvorila V. Šipková, starostka obce. Na zasadnutí bolo prítomných 7 poslancov.

2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie overovateľov zápisnice poslancov Janku Kováčovú a PhDr. Petra Koiša, zapisovateľku zápisnice Danielu Michalčíkovú.

4. Uznesenia z predchádzajúceho zasadnutia prečítala pracovníčka Obecného úradu Veselé p. Daniela Michalčíková.

5. Zasadnutia OZ sa zúčastnili zástupcovia PZ Dolinka Veselé – Pavol Kovár, Jaroslav Horina, Ľuboš Surovčík, Jaroslav Glasnák a zástupcovia Obecného športového klubu – Mgr. Roman Briška, Miloš Mĺkvy a Mária Dubovská. Účelom stretnutia bolo zabezpečenie akcie 4. Obecnej gulášpárty.

Okrem zabezpečenia akcie prítomní diskutovali o stave bývalého kúpaliska v areáli a schátralej budovy nefunkčnej šatne a WC. Na základe diskusie a doporučenia odborníkov na vodné stavby bolo skonštatované, že by sa mal objekt asanovať a stavebnou sutinou zaviezť kúpalisko a plochu zatrávniť. Predstavitelia uvažovali o oplotení areálu ŠK.

6. Záverečný účet obce Veselé za rok 2013 a hodnotiacu správu k plneniu programového rozpočtu obce Veselé za rok 2013 predložila účtovníčka Obecného úradu. Tvorí prílohu zápisnice.

7. Starostka obce informovala prítomných, že ŠFRB doposiaľ nepodal žiadne vyjadrenie o poskytnutí finančných prostriedkov na prefinancovanie bytových domov a z tohto dôvodu obec nemôže uzatvoriť nájomné zmluvy s budúcimi nájomníkmi BDV5. Obec Veselé podáva žiadosť o nenávratný finančný príspevok na Operačný program Životné prostredie na dobudovanie kanalizácie v obci Veselé a rekonštrukciu a rozšírenie obecnej ČOV. K 31. 7. 2014 podáme žiadosť na Enviromentálny fond o poskytnutie nenávratného finančného príspevku na L1-Zvyšovanie energetickej účinnosti existujúcich verejných budov vrátane zatepľovania. V našom prípade by sa jednalo o budovu Obecného úradu a Materskej školy.

8. Starostka obce predložila na prejednanie a schválenie návrh VZN obce Veselé č. 2/2014, ktorým sa vydáva Prevádzkový poriadok pohrebiska. Tvorí súčasť zápisnice.

9.

Starostka obce informovala prítomných o ponuke Interkomfortu s. r. o. Partizánske výstavby nájomných bytov.

Starostka obce informovala o plate starostov obcí podľa zákona NR SR č. 253/1994 Z. z. o právnom postavení a platových pomeroch starostov obcí a primátorov miest v znení zákonov č. 374/1994 Z. z., 172/1998 Z. z., 453/2001 Z. z., 289/2002 Z. z., 460/2008 Z. z. a 154/2011 Z. z.

Plat starostky obce Veselé je vo výške 1632,00 € mesačne od 1. 1. 2014, vypočítaný podľa § 4 citovaného zákona: priemerná mesačná mzda v hospodárstve SR v roku 2013, t. j. 824,-- € x 1,98 násobok stanovený podľa počtu obyvateľov obce.

Starostka obce informovala o ponuke na vyhotovenie busty Dr. Štefana Moysesa, ktorú by financovala MS Martin a Trnavský samosprávny kraj. Sochársky portrét – bustu Dr. Štefana Moysesa vytvoril v nadživotnej veľkosti 60 cm a realizoval do bronzu pre Matičné námestie – park v Martine Mgr. art. Tomáš Polomský. Ďalší odliatok do ľubovoľného materiálu podľa požiadavky obce Veselé by bol vyhotovený do konca júna 2014. Podľa fotografií busty sa poslanci zhodli, že busta nie je zhodná s portrétmi Dr. Moysesa a pôvodnou bustou umiestnenou v parku vo Veselom. Starostka obce požiadala Mgr. art. Tomáša Polomského o skontaktovanie sa s dcérou, dedičkou po Valérovi Vavrovi, sochárovi, ktorý vytvoril bronzovú bustu Dr. ŠD. Moysesa pre obec Veselé, pretože vlastní plastickú formu odcudzenej busty a podľa nej vytvoril odliatok pre Veselé. Druh odliatku bude dohodnutý po prísľube zapožičania plastickej formy.

1. Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa 26. 5. 2014**

**Uznesenie Obecného zastupiteľstva vo Veselom č. 20/2014**

Obecné zastupiteľstvo vo Veselom

Schvaľuje

program zasadnutia na deň 26. 5. 2014

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 21/2014**

Obecné zastupiteľstvo vo Veselom

určuje

overovateľov zápisnice poslancov Janku Kováčovú a PhDr. Petra Koiša, zapisovateľku zápisnice Danielu Michalčíkovú.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 22/2014**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 27. 3. 2014.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 23/2014**

Obecné zastupiteľstvo vo Veselom

schvaľuje

asanáciu schátralej budovy šatne a WC ŠK Veselé a zasypanie kúpaliska touto stavebnou sutinou.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 24/2014**

Obecné zastupiteľstvo vo Veselom

schvaľuje

Záväzné nariadenie obce Veselé č. 2/2014, ktorým sa vydáva Prevádzkový poriadok pohrebiska vo Veselom.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 25/2014**

Obecné zastupiteľstvo vo Veselom

schvaľuje

1. Záverečný účet obce Veselé za rok 2013 a celoročné hospodárenie bez výhrad.
2. Použitie prebytku v sume 103 350,28 €, zisteného podľa ustanovenia § 10 odst. 3 písmeno a) a b) zákona č. 583/2004 Z. Z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov na tvorbu rezervného fondu.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 26/2014**

Obecné zastupiteľstvo vo Veselom

schvaľuje

podanie žiadosti obce Veselé na dobudovanie kanalizácie a rekonštrukcie ČOV Veselé.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 27/2014**

Obecné zastupiteľstvo vo Veselom

Schvaľuje

Podanie žiadosti Obce Veselé na Enviromentálny fond o poskytnutie nenávratného finančného príspevku na L1-Zvyšovanie energetickej účinnosti existujúcich verejných budov vrátane zatepľovania, pre budovy vo vlastníctve obce Veselé s. č. 346 – budova Obecného úradu vo Veselom a s. č. 368 – budova Materskej školy vo Veselom.

Prítomných 7 poslancov

Schválilo 6 poslancov

Zdržala sa hlasovania Janka Kováčová

**Uznesenie Obecného zastupiteľstva vo Veselom č. 28/2014**

Obecné zastupiteľstvo vo Veselom

Berie na vedomie

plat starostky obce podľa zákona NR SR č. 253/1994 Z. z. o právnom postavení a platových pomeroch starostov obcí a primátorov miest v znení zákonov č. 374/1994 Z. z., 172/1998 Z. z., 453/2001 Z. z., 289/2002 Z. z., 460/2008 Z. z. a 154/2011 Z. z. vo výške 1632,00 € mesačne od 1. 1. 2014, vypočítaný podľa § 4 citovaného zákona: priemerná mesačná mzda v hospodárstve SR v roku 2013, t. j. 824,-- € x 1,98 násobok stanovený podľa počtu obyvateľov obce.

Prítomných 7 poslancov

Schválilo 7 poslancov

Vo Veselom 26. 5. 2014

Viera Šipková

Starostka obce

Zapísala: Daniela Michalčíková ....................................................

Overovatelia zápisnice:

Janka Kováčová .....................................................

PhDr. Peter Koiš ......................................................